# Schindler's List

| Schindler's List |
| --- |
| Poster filma |
| Režija | Steven Spielberg |
| Producent | Steven Spielberg Kathleen Kennedy Branko Lustig Gerald R. Molen Lew Rywin Irving Glovin Robert Raymond |
| Scenario | Steven Zaillian Thomas Keneally (roman) |
| Uloge | Liam Neeson Ben Kingsley Ralph Fiennes Caroline Goodall Embeth Davidtz |
| Muzika | John Williams |
| Fotografija | Janusz Kaminski |
| Montaža | Michael Kahn |
| Distribucija | Universal Pictures |
| Premijera | 1993. |
| Trajanje | 195 min. |
| Zemlja |  Sjedinjene Američke Države |
| Jezik | engleski |
| Budžet | $25,000,000 |
| Web stranica |  |
| *Schindler's List* na Internet Movie Database |

Schindlerova lista (eng. *Schindler's List*) je hvaljeni film Stevena Spielberga o holokaustu nad Židovima za vrijeme 2. svjetskog rata, dobitnik Oscara i Zlatnog globusa za nabolji film 1993. godine.

## Filmska ekipa

* **Steven Spielberg**, redatelj
* **Liam Neeson** kao Oskar Schindler
* **Ben Kingsley** kao Itzhak Stern
* **Ralph Fiennes** kao Amon Goeth
* **Embeth Davidtz** kao Helen Hirsch

## Radnja

2. svjetski rat, Poljska. **Oskar Schindler** je pohlepni njemački industrijalac koji će neočekivano postati humanitarac kada zaposli velik broj Židova u svojoj tvornici te ih tako spasi od sigurne smrti koja im prijeti od Nacista. Njegov računovođa i savjetnik je postao Itzhak Stern, a njegov najveći suparnik Nacist Amon Goeth koji gotovo svakodnevno ubija nekoliko Židova u tvornici, ali koji se je i potajno zaljubio u Židovsku ženu...

## Nagrade

* Osvojena 3 Zlatna globusa (najbolji film, režija, scenarij ) i 3 nominacije (najbolja glazba, glavni glumac Liam Neeson, sporedni glumac Ralph Fiennes).
* Osvojeno 7 Oscara (najbolji film, režija, scenarij, scenografija, fotografija, montaža, glazba ) i 5 nominacija (najbolji glavni glumac Liam Neeson, sporedni glumac Ralph Fiennes, kostimi, šminka, zvuk).
* Osvojene 7 BAFTA (najbolji film, režija, scenarij, glazba, fotografija, sporedni glumac Ralph Fiennes, montaža).

## Kritike

Rijetki kritičari su prigovarali da se radi o jeftinom i kalkuliranom materijalu za osvajanje Oscara, dok se većina složila u hvalospjevima filmu da dostojno i primjereno prikazao stravu holokausta nad Židovima za vrijeme 2. svjetskog rata. Tako je kritičar *James Brundage* u svojoj recenziji napisao: "*Schindlerova lista* je istinski dramaturški klasik, sposoban da svakog rasplače", *Frederic Brussat* je komentirao: "Film istražuje misteriju dobrote u ovoj zapanjujučoj drami o prevarantu koji je svojim činovima postigao hrabrost i nesebičnost". *Carlo Cavagna* je zaključio: "Ono najfascinantnije u ovom filmu nije tragedija o izgubljenim životima ili o broju spašenih ljudi od Schindlera, nego kako je jedan tako nesavršen lik mogao učiniti nešto tako savršeno" a *James Kendrick* napisao: "Ovo je jedan od emotivno najrazornijih filmova ikad snimljenih".

Čak i kritičar Večernjeg lista Arsen Oremović, koji inače nije sklon Spielbergovim filmovima, je hvalio film i dao mu tri od četiri 'kritičarska prsta': "Film je snimljen u fantastičnoj crno-bijeloj tehnici, koja je u skladu s mračnom atmosferom teme, Spielbergova je režija majstorska (zažmirimo li na pretenciozne geste poput 'djevojčice u crvenom') scenarij Stevea Zailliana vješto konstruiran, a glumom se osobito ističe Ralph Fienees".

## Izvori

## Vanjske veze

* Službene stranice Arhivirano 2020-09-08 na Wayback Machine-u
* *Schindler's List* na sajtu IMDb
* Rottentomatoes.com